Peltolammin lento-onnettomuus 1974

Peltolammin lento-onnettomuus tapahtui 13. tammikuuta 1974 Tampereen Peltolammilla kun Ruotsiin rekisteröity Piper PA-28-140 Cherokee SE-EPP pienkone putosi huonossa säässä Säästäjänkadulle.

Onnettomuudessa sai surmansa koneen lentäjä, Ruotsissa asunut Pekka Männikkö. Koneessa oli lentäjän lisäksi kolme matkustajaa, jotka säilyivät hengissä vähäisin naarmuin onnettomuudesta. Matkustajien joukossa olivat Suomenlahden Kone Oy:n toimitusjohtaja Aarne Mantila ja Karvian kunnanjohtaja Pentti Hautala.

Kone oli matkalla Karvian Kirkkojärveltä Helsinkiin, kun koneen siipiin oli kertynyt 7 mm jäätä. Ohjaaja Pekka Männikkö yritti laskeutua Härmälän lentokentälle, mutta ajautui liian alas ja lähelle Peltolammin asuinalueen taloja. Sää oli onnettomuushetkellä huono.

Lähteet 
Kirjaviite:Seppo Uolamo: Härmälä, Tampereen lentokenttä. flightforum.fi 29.11.2009 / Jukka Nisula

Viitteet

Aiheesta muualla 
 SE-EPP kuvattuna ennen onnettomuutta 15.9.1973 Skavstassa Ruotsissa, kuvaaja Hans-Goran Spritt (JetPhotos)
 SE-EPP kuvattuna Tampereella Härmälän lentokentällä 25.5.1972, kuvaaja Pertti Sipilä (Airliners.net)

Lento-onnettomuudet Suomessa
Vuoden 1974 lento-onnettomuudet
1970-luvun onnettomuudet Suomessa
Peltolammi